CELEX: 52018DP0386
Language: sl
Date: 2018-10-23 00:00:00
Title: Sklep Evropskega parlamenta z dne 23. oktobra 2018 o zahtevi za odvzem imunitete Manolisu Kefalojanisu (Manolis Kefalogiannis) (2017/2133(IMM))

16.10.2020   
            
            
               SL
            
            
               Uradni list Evropske unije
            
            
               C 345/101
            
         
      P8_TA(2018)0386
      Zahteva za odvzem imunitete Manolisu Kefalojanisu (Manolis Kefalogiannis)
      Sklep Evropskega parlamenta z dne 23. oktobra 2018 o zahtevi za odvzem imunitete Manolisu Kefalojanisu (Manolis Kefalogiannis) (2017/2133(IMM))
      (2020/C 345/18)
      
         Evropski parlament,
      
                  —
               
               
                  ob upoštevanju zahteve za odvzem imunitete Manolisu Kefalojanisu (Manolis Kefalogiannis), ki jo je 31. maja 2017 posredoval državni tožilec pri vrhovnem sodišču Helenske republike v povezavi s postopkom št. ABM:EOE 20/2017 in ki je bila razglašena na plenarnem zasedanju 3. julija 2017,
               
            
                  —
               
               
                  po zagovoru Manolisa Kefalojanisa (Manolis Kefalogiannis) v skladu s členom 9(6) Poslovnika,
               
            
                  —
               
               
                  po izjavi Kristiana Knudsena, vršilca dolžnosti generalnega direktorja generalnega direktorata Evropskega parlamenta za kadrovske zadeve,
               
            
                  —
               
               
                  po izmenjavi mnenj z namestnikom državnega tožilca za boj proti gospodarskemu kriminalu Helenske republike,
               
            
                  —
               
               
                  ob upoštevanju členov 8 in 9 Protokola št. 7 o privilegijih in imunitetah Evropske unije ter člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
               
            
                  —
               
               
                  ob upoštevanju sodb Sodišča Evropske unije z dne 12. maja 1964, 10. julija 1986, 15. in 21. oktobra 2008, 19. marca 2010, 6. septembra 2011 in 17. januarja 2013 (1),
               
            
                  —
               
               
                  ob upoštevanju člena 62 ustave Helenske republike,
               
            
                  —
               
               
                  ob upoštevanju členov 5(2) in 6(1) ter člena 9 Poslovnika,
               
            
                  —
               
               
                  ob upoštevanju poročila Odbora za pravne zadeve (A8-0333/2018),
               
            
                  A.
               
               
                  ker je namestnik državnega tožilca pri vrhovnem sodišču Helenske Republike zahteval odvzem poslanske imunitete poslancu Evropskega parlamenta Manolisu Kefalojanisu (Manolis Kefalogiannis), da bi se lahko zoper njega uvedel kazenski pregon zaradi dveh domnevnih kaznivih dejanj;
               
            
                  B.
               
               
                  ker se v skladu s členom 8 Protokola št. 7 o privilegijih in imunitetah Evropske unije zoper poslanca Evropskega parlamenta ne sme začeti preiskava, ne sme biti priprt niti se zoper njega ne sme začeti sodni postopek zaradi mnenja ali glasu, ki ga je izrekel pri opravljanju svojih dolžnosti;
               
            
                  C.
               
               
                  ker v skladu s členom 9 Protokola št. 7 o privilegijih in imunitetah Evropske unije poslanci Evropskega parlamenta na ozemlju svoje države članice uživajo imunitete, priznane poslancem parlamenta te države;
               
            
                  D.
               
               
                  ker se v skladu s členom 62 ustave Helenske republike proti poslancem v času njihovega mandata ne sme začeti kazenski postopek, ne sme se jim odvzeti prostost, jih zapreti ali drugače pridržati brez dovoljenja poslanske zbornice;
               
            
                  E.
               
               
                  ker se zahteva namestnika državnega tožilca pri vrhovnem sodišču Helenske republike nanaša na postopke v zvezi z domnevnima kršitvama v skladu s členom 385(1)(b) grškega kazenskega zakonika in členom 4 zakona št. 2803/2000, ki se nanašata na izsiljevanje z grožnjo oziroma na goljufijo;
               
            
                  F.
               
               
                  ker se Manolisu Kefalojanisu (Manolis Kefalogiannis) očita poskus goljufije, ki škodi finančnim interesom Evropske unije, na podlagi katerega je nastala škoda več kot 73 000 EUR, ker si je poskusil nezakonito prisvojiti del plače svoje pomočnice v znesku 4 240 EUR na mesec med julijem 2014 in koncem leta 2016;
               
            
                  G.
               
               
                  ker se Odbor za pravne zadeve v skladu s členom 9(8) Poslovnika Evropskega parlamenta nikakor ne izreče o tem, ali je poslanec kriv, niti o tem, ali mnenja oziroma dejanja, ki se mu očitajo, upravičujejo kazenski pregon, tudi če se lahko odbor pri obravnavi zahteve podrobno seznani z zadevo;
               
            
                  H.
               
               
                  ker prav tako ni v pristojnosti Evropskega parlamenta, da se izreče o tem, ali je poslanec kriv, niti o tem, ali je treba uvesti kazenski pregon za dejanja, ki se mu očitajo, niti da se izreče o kakovosti nacionalnih pravnih in sodnih sistemov;
               
            
                  I.
               
               
                  ker v skladu s členom 5(2) Poslovnika parlamentarna imuniteta ni osebni privilegij poslanca, temveč je jamstvo za neodvisnost Parlamenta kot celote in njegovih poslancev;
               
            
                  J.
               
               
                  ker je namen poslanske imunitete zaščititi Parlament in njegove poslance pred sodnimi postopki v zvezi z dejavnostmi poslancev med opravljanjem parlamentarnih dolžnosti, ki jih od teh dolžnosti ni mogoče ločiti;
               
            
                  K.
               
               
                  ker je treba imuniteto odvzeti, če se zadevni postopek ne nanaša na mnenje ali glas, ki ga je poslanec izrekel, v smislu člena 8 Protokola št. 7 o privilegijih in imunitetah Evropske unije, razen če se domneva, da je bil sodni postopek sprožen z namenom, da bi se škodovalo poslančevi politični dejavnosti ali njegovemu ugledu in torej neodvisnosti Parlamenta (fumus persecutionis);
               
            
                  L.
               
               
                  ker je treba sklepati na podlagi informacij in pojasnil v obravnavani zadevi, vključno z odgovori namestnika državnega tožilca za boj proti gospodarskemu kriminalu Helenske republike med izmenjavo mnenj, ki je potekala z njim, in ob upoštevanju okoliščin, v katerih so zadevni organi obravnavali postopek zoper Manolisa Kefalojanisa (Manolis Kefalogiannis), nejasnosti glede elementov, na katerih temelji zahteva za odvzem imunitete, in resnih dvomov glede postopka, vključno z obrazložitvijo zahteve za odvzem imunitete;
               
            
                  M.
               
               
                  ker se je zato izkazalo, da gre za zadevo, v kateri je mogoče domnevati, da je podan primer fumus persecutionis;
               
            
                  N.
               
               
                  ker se zato Manolisu Kefalojanisu (Manolis Kefalogiannis) ne bi smela odvzeti imuniteta;
               
            
               
                  1.
               
               
                  sklene, da se Manolisu Kefalojanisu (Manolis Kefalogiannis) imuniteta ne odvzame;
               
            
               
                  2.
               
               
                  naroči svojemu predsedniku, naj ta sklep in poročilo pristojnega odbora nemudoma posreduje državnemu tožilcu pri vrhovnem sodišču Helenske republike in Manolisu Kefalojanisu (Manolis Kefalogiannis).
               
            
         (1)  Sodba Sodišča z dne 12. maja 1964 v zadevi Wagner proti Fohrmann in Krier, 101/63, ECLI:EU:C:1964:28; sodba Sodišča z dne 10. julija 1986 v zadevi Wybot proti Faure in drugi, 149/85, ECLI:EU:C:1986:310; sodba Splošnega sodišča z dne 15. oktobra 2008 v zadevi Mote proti Parlamentu, T-345/05, ECLI:EU:T:2008:440; sodba Sodišča z dne 21. oktobra 2008 v združenih zadevah Marra proti De Gregorio in Clemente, C-200/07 in C-201/07, ECLI:EU:C:2008:579; sodba Splošnega sodišča z dne 19. marca 2010 v zadevi Gollnisch proti Parlamentu, T-42/06, ECLI:EU:T:2010:102; sodba Sodišča z dne 6. septembra 2011 v zadevi Patriciello, C-163/10, ECLI:EU:C:2011:543; sodba Splošnega sodišča z dne 17. januarja 2013 v združenih zadevah Gollnisch proti Parlamentu, T-346/11 in T-347/11, ECLI:EU:T:2013:23.